
    Forord


    21. november 2016 er det 150 år siden poeten, forfatteren og modernisten Sigbjørn Obstfelder (1866–1900) ble født. Obstfelder var venn av Edvard Munch og hørte som ham med i kretsen rundt Kristianiabohemen. Munchmuseet markerer 150-årsdagen med å utgi to Obstfelder- manuskripter som er funnet i boet etter Edvard Munch. Å kunne bla i, se på og lese et manuskript skrevet av forfatteren selv er et privilegium som ikke er mange forunt. Museet har derfor valgt å gi ut dette i en form som kombinerer tekst-nær transkripsjon med bilder av manuskriptet. Dermed kan også leseren komme litt nærmere den levende teksten som manuskripter er, med strykninger, tilføyelser og endringer samt håndskrift som varierer med forfatterens sinnstilstand.


    Det største manuskriptet inneholder tjue dikt, utvalgt, renskrevet og samlet i et lite hefte, sannsynligvis for sirkulasjon blant venner og bekjente, en ikke uvanlig måte å spre litteratur på den gangen. I tillegg til dikt kjent fra Obstfelders debut Digte (1893) og utgitt andre steder, inneholder manuskriptet fire dikt som ikke ser ut til å ha vært publisert tidligere og som derfor blir publisert for første gang her. Det andre manuskriptet er et ark med to prosadikt. De to diktene ble ikke publisert før etter Obstfelders død og da i ganske annerledes versjoner enn slik de foreligger her.


    Utgaven er laget av digital samlingsforvalter Hilde Bøe og forskningsassistent Inger Helene Solvin, som begge arbeider med publisering av Edvard Munchs tekster og korrespondanse på emunch.no. Solvin har skrevet artikkelen om Obstfelder og Munch hvor hun leter fram spor etter vennskapet mellom de to, det kunstneriske slektskapet dem i mellom og svaret på hvordan manuskriptet havnet hos Munch. Bøe redegjør for arbeidet med og presentasjonen av manuskriptet. Diktene er forsynt med kommentarer til ord og uttrykk som i dag kan trenge forklaring.


    Munchmuseet er glad for å kunne markere Obstfelders fødselsdag med å publisere denne digitale utgaven – fritt tilgjengelig for alle – på bokselskap.no.


    Jon-Ove Steihaug og Hilde Bøe

    Munchmuseet, november 2016

  


  
    Innledning ved Inger Helene Solvin


    
      «Jeg husker en morsom episode med Obstfelder. Du husker det sikkert. Dere var i selskap hos Vullums. Vi bodde i den gamle gård ved landhandleriet. Jeg hadde lagt mig, ved 10 tiden. Så kom du og spurte tante om hun kunne skaffe seng til Obstfelder. Jada, sa tante, gikk inn til mig og sa «skynd dig opp, Inger, Obstfelder skal ha sengen din,» jeg styrtet opp, tok mine sengklær og la mig på gulvet hos tante. Og Obstfelder fikk en deilig seng.»n1

    


    Slik minnes Edvard Munchs yngste søster, Inger (1868–1952), en hendelse fra 1890-årenes Kristiania i et brev til sin bror. Med kun tre år som skilte i alder, en oppvekst fylt med tragedier, som tap av mor og søsken til sykdom, og med en beundring for hverandres kunstneriske uttrykk, vokste det på tampen av det nittende århundret frem et vennskap mellom maleren Edvard Munch og poeten Sigbjørn Obstfelder. De tilhørte begge den norske kunstnerkretsen kjent som Christiania-bohemen der de nok skilte seg ut fra de mer utagerende og høyrøstede øvrige medlemmene. I sin bok Edvard Munch – Nærbilde av et geni betegner Rolf Stenersen (1899–1978)n2 Munch som et «lunkent medlem» og at «[d]et sier noe at han i disse årene ble nær venn med en av kretsens mest stillferdige medlemmer, den sky dikteren Sigbjørn Obstfelder». Han skriver videre at Obstfelder ofte ønsket å sitte med Munch når bohemen møttes, gjerne i stillhet, og at han en gang skal ha sagt: «Hos deg er det godt å sitte, Edvard. Hos de andre kan jeg ikke sitte».n3 Når de to møttes for første gang er usikkert, men det synes rimelig å anta at det må ha vært etter at Obstfelder var innlagt ved Christiania Kommunale Sindsygeasyl i 1891n4 i kjølvannet av et mislykket Amerika-opphold. Det er også først i 1892 at en direkte forbindelse mellom de to er dokumentert.n5 I Munchmuseets samling er det eldste daterte brevet fra Edvard Munch som nevner Obstfelder fra desember 1894. Dette er sendt fra Berlin hjem til søsteren, Inger:


    
      Kjære Inger!


      Nu gjør I gjengjæld og skriver ikke – I må skrive og fortælle hvordan I har det. Det er vel fuld

      vinter – hjemme – her har det heletiden været mild høst – Jeg er meget flittig maler og raderer hele dagen – Jeg ser næsten aldrig landsmænd så jeg lærer vel godt tydsk – Thiis er forresten nu kommet hid – Ligeledes vil Obstfelder komme –n6

    


    Obstfelder reiste til Berlin i begynnelsen av 1895, og det kan se ut til at dette er neste gang de to møtes. Obstfelder nevner riktignok i et brev til broren, Herman, at de begge oppholder seg i Stockholm høsten 1894, men det kommer ikke frem om de møttes: «Den norske maleren Edvard Munch har også været her, og hans kunst-revolutionære malerier har været meget diskuterede her i alle kredse».n7 Det kan dessuten virke som om de to ikke møttes mye under Berlin-oppholdet. I et brev til den svenske forfatteren Axel Lundegård (1861–1930)n8 skriver Obstfelder:


    
      Har I følt hvordan det er underligt sådan at sidde i et stort værelse med den svære hestelarmen udenfor sig i en millionby, hvor man ingen kjender. Ja, d.v.s. her er jo Edvard Munch, Paul, Gallén, Vigeland, men jeg ser dem aldrig, de sidder på kafeer og det kjeder mig og jeg har ikke råd.n9

    


    Denne ensomheten var nok ikke så ille gjennom hele oppholdet som det Obstfelder beskriver her, for på nettopp denne tiden lager Gustav Vigeland (1869–1943)n10 et relieff av Obstfelder og Munch en tegning som viser Vigeland og Obstfelder ved et bord med to av Vigelands skulpturer i bakgrunnen.n11 Omtrent på samme tid skriver han dessuten i et brev til forfatterinnen Ellen Key at han har kommet til Berlin, og at han «(…) mødte her Munch, Thiis, Gallén, Paul, Vigeland».n12 Han tilføyer like etter at han har brukt mange penger og uttrykker bekymring angående dette. Han avslutter brevet med å nevne at han ennå ikke har skrevet til Lundegårds, men at han vil skrive et lengre brev når han kommer mer i ro.n13 Kronologien til disse brevene, samt det korte tidsspennet mellom dem, kan indikere at pessimismen økte fort hos Obstfelder under dette Berlin-oppholdet. Det tok heller ikke mange månedene før han reiste videre. Til den norske kunsthistorikeren Andreas Aubert (1851–1913)n14 skriver Obstfelder:


    
      I håb om at få noget at skrive om gik jeg fra det fæle Berlin gjennem Thüringen, og et stykke langs Rhinen, drog så til Paris, hvor jeg den 17de mai traf mennesker efter lang ensomhed. (…) Jeg glæder mig allerede i det håb at få skrevet så meget, at jeg næste år kunde reise herned og være her en tid.n15

    


    Som sagt, så gjort. Ett år senere, sommeren 1896, sender Munch påny et brev til sin søster, denne gangen fra Paris, hvor han nevner samvær med Obstfelder:


    
      Kjære Inger! Tak for Brevet – Jeg fik også brev fra tante igår – Hun spørger hvordan det står til – alt vel og bra! – Det er nu endelig bleven sommer her i Paris – Jeg er sammen med Obstfelder om dagen af og til med Strindberg der nu er nokså gammel –n16

    


    I det samme brevet ber han også Inger om å hilse til Helge Rode (1870–1937)n17 som har sendt ham sin nye bok, antageligvis er det her snakk om Digte utgitt 1896, som han finner «meget god». Dette har tydeligvis Obstfelder vært enig i, for i et brev til Rode skriver Munch: «Kjære Rode – Mange tak for bogen –Ã‚Â Jeg synes den er udmærket – det samme synes Obstfelder –».n18 Denne gangen virker det som at de to har sett mer til hverandre, og det var under dette Paris-oppholdet at Munch produserte sine to litografier av Obstfelder, «Obstfelder I»n19 i halvprofil, og det karakteristiske «Obstfelder II»n20 i ¾-profil. Det samme kan sies om høsten året før, da de begge oppholdt seg i Kristiania. I et brevkort fra Helge Rode, poststemplet 26. oktober 1895, inviteres Munch til middag hos Rodes mor, Margrethe Vullum (1846–1918).n21 Hit er også Obstfelder invitert, og kanskje var det denne dagen Inger mintes over 40 år senere.n22 Ikke lenge etter, 9. november samme år, holder Obstfelder et foredrag om Munchs kunst på Studentersamfundet, et foredrag han senere skulle omarbeide til et essay og få publisert i tidsskriftet «Samtiden».n23 Foredraget ble avsluttet med diskusjon blant noen av de oppmøtte publikummerne. Til tross for at Obstfelders ord ble mottatt med «voldsom applaus», som det står skrevet i referatetn24 fra møtet, motsatte enkelte seg Obstfelders lovprisning. Kanskje sterkest i sin kritikk, var psykiateren Johan Sharffenberg (1869–1965),n25 som blant annet anklaget bildene for å være «rare», og spør «(…) om det var berettiget at være saa «rar» og sær». Denne kritikken gikk nok inn på Munch, som antakelig selv var til stede, og han refererer til det i flere senere notater:


    
      Da jeg var en ung fattig (…) og forfulgt maler og Obstfelder holdt en tale for min kunst i Studentersamfundet holdt Scharfenberg en tale hvor han som (…) bevis for at min kunst var slet var at (…) der var tuberkulose og sindssygdom (…) i min nærmeste familie –n26

    


    Også kunstneren Hans Heyerdahl (1857–1913)n27 kom med kraftig kritikk, og anklager Munch for å herme etter andre kunstnere:


    
      M[unch] er en opdager – har seet sig om og tat hvad han kunde finde – paavirket af franske kunstnere (Stormende – «ned med ham!» o.s.v.) Ms saakaldte kunst er den pureste dilettantisme – og tilmed daarlig dilettantisme.n28

    


    Ut fra referatet kan vi allikevel lese at Obstfelders foredrag var vellykket, og at Munch ikke var helt uten støtte blant tilhørerne. Advokat Meier,n29 som for øvrig ikke gir uttrykk for noen begeistring for Munchs kunst, mener at Heyerdahl gjør Munch uret i sine anklagelser. Han sier at «[d]et var ingen anke mod M[unch], at han havde tat tanker og indtryk fra andre mestere. –».n30 Han sier også at man i Munchs kunst står overfor en original og dyp ånd. De avsluttende ordene i debatten oppsummeres deretter slik:


    
      Scharffenberg frygtede for fantasi og følelse, naar de blev det centrale. Replicerte dernest ord fra lægevidskl. synspkt til Obstfelder.

      Mentz Krogh hævdede skjønheden som kunstens berettigelse og kunde derfor ikke føle sig tiltalt af M – forstod ham ikke.

      Dierktør Maurer vilde ikke tale saa dumt om kunst som andre her i aften. Kunst er følelse, stemning – og har man ikke noget af det, vil man aldrig komme til at forstaa kunst.

      Obstfelder replicerte … til Heyerdahl.

      Heyerdahl tog enkelte reservationer – hvorefter tilslut

      Rasmus Steinsvik under stormende tilslutning udbragte et leve for Obstfelder.n31

    


    Det er tydelig at Obstfelder selv var klar over suksessen han gjorde med foredraget:


    
      Efterat min bog i alle aviser af alle farver netop var blevet modtaget som sjelden nogen bog her – kom jeg just samtidig til at holde et foredrag om Munch, og jeg blev klappet for, ropt hurra for og ovéret for på alle vis.n32

    


    Også artikkelen ser ut til å ha falt i god jord, og det skal ha blitt gjort enkelte oversettelser. Den tsjekkiske oversetteren Hugo Kosterka (1867–1956)n33 skriver til Munch at han ønsker å hjelpe til med å få publisert en oversatt utgave av Obstfelders artikkel,n34 og Munch skriver selv i et brev til Max Linde (1862–1940) at en oversettelse er utgitt i det tyske tidsskriftet «Die Gegenwart».n35


    Til tross for at Obstfelder og Munch har hatt mye med hverandre å gjøre, og til tross for at det er overlevert en mengde brev fra begge to, finnes det ingen brevkorrespondanse bevart dem imellom. I Munchmuseets samling finnes det derimot et lite manuskript, skrevet for hånd av poeten selv, med et utvalg av Obstfelders dikt, hvorav de fleste skulle bli del av samlingen «Digte» utgitt i 1893. Det følger hverken med noe brev eller kommentarer som forklaring på hvorfor, hvordan eller når Munch kom i besittelse av disse papirene, men det er nærliggende å anta at det skjedde i forbindelse med planer om at Munch skulle bidra med vignetter til utgivelsen. Disse planene kjenner vi til i dag takket være Obstfelders bevarte brev. Sommeren 1892 skriver han til sin bror at maleren Edvard Munch vil tegne vignetter til diktsamlingen hans,n36 og i et brev til Eugenie Paulsen skriver han, med tydeligere entusiasme: «Tænk maleren Edv. Munch har hørt digte af mig på Kongsvinger på en altan! og lir dem. Han vil tegne en eller måske flere vignetter til den digtsamling, som Krag lokker mig til at emanere til jul».n37 Ingen av brevene sier noe om at Munch mottar manuskriptet, så hvordan eller når han fikk det er ikke mulig å vite, men kanskje var det Obstfelder som personlig overrakte det da han i august samme år bodde på Borre: «Jeg er på Borre (…) midt imellem Horten og Åsgårdstrand. På Åsgr.str. bor også Edv. Munch. Jeg har ikke endnu besøgt ham».n38 Et annet alternativ, er at Munch fikk det på altanen i Kongsvinger, for eksempel fra Dagny Juel Przybyszewski (1867–1901)n39 eller en av hennes søstre.


    Det kunstneriske samarbeidet ble imidlertid aldri noe av, og heller ikke her har man funnet noe svar på hvorfor. Interessant nok, var Munch i samme situasjon bare noen måneder tidligere med forfatteren Vilhelm Krag (1871–1933).n40 Også til Krags bok Nat. Digte i prosa, utgitt ved John Griegs forlag i Bergen, var det meningen at Munch skulle bidra med i hvert fall én vignett, men da boken kom ut i 1892 var det uten noe slikt bidrag. I dette tilfellet vet vi imidlertid akkurat hva som har skjedd. I et brev fra forlaget skriver forlagssjef John Grieg (1856–1905):n41 «Det var skammelig, at jeg ikke fik dette Udkast før, – det havde vistnok gjort sig udmærket. Men – Bogen er i disse Dage gjort helt færdig og udkommer sandsynligvis Lørdag».n42 Munch hadde altså laget og sendt inn utkast til vignett, og slik det fremgår av brevet ønsket forlaget å bruke den, men dessverre kom den for sent frem. Grieg åpner for muligheten av å benytte vignetten i andre opplag, dersom et slikt opplag skulle bli noe av. Det ser imidlertid ut til at Krags bok ikke kom i flere utgaver, i alle fall ikke på Griegs forlag. Vignetten nevnes også i et brev fra Krag sendt et par måneder senere i forbindelse med en utstilling Munch skal ha i Bergen som Krag hjelper til med å få i stand:


    
      Jeg talte igår med Johan Bøgh – en gammel digter og konservator ved Bergens museum.


      Han er en ren glødende beundrer af dig; – (han havde oppe hos Grieg seet udkastet til titelvignet til min bog og blevet rent indtat i det)n43

    


    Det finnes ingen åpenbare spor etter utkast til Obstfelder-vignettene. Muligens kom aldri Munch i gang med dem, og de nevnes heller ikke i noen av hans egne etterlatte skrifter.


    Munch skulle imidlertid få en ny sjanse 39 år senere. Høsten 1931 kommer nynorskforkjemperen Olaf Hanssen (1883–1949)n44 med en forespørsel til Munch om å bidra med vignetter til en utgave han ønsket å lage av Obstfelder-tekster skrevet på landsmål:


    
      Det er meg fortalt, at avlidne Sigbjørn Obstfelder var ein av Dykkar gode véner i 80 og 90 åri


      Som De gjerne veit var Obstfelder i midten av 80 åri inne på målsaki og han skreiv ymse ting på landsmål. Eg hev leita etter i flere år, og endeleg fann eg på universitetsbiblioteket ein pk. etterletne manuskript (…) av honom og inn millem desse fann eg nokre forteljingar skrivne på landsmål.


      Det er mykje godt heilt nytt (…) for dei fleste at Obstfelder gjekk med tanker um målarbeidet. Og det var difor svært gildt å få prenta desse kravlause småstykke i alt 10 stk. –


      (…) Dreyers litografiske anstalt, Stavanger, hev vore so gild å teke på seg å gjeve ut dette vesle heftet.


      No vilde me svert gjerne havt ein liten vignett under kvart stykke. Og difor kjem eg fram med ei bøn til Dykk um De vilde vera gild å hjelpa oss her.n45

    


    Hvorvidt Munch svarte på denne henvendelsen er uvisst – intet svarbrev er i dag kjent, og Hanssens utgave ble heller aldri utgitt. Dette kommer frem i en artikkel av Hanssen, trykket i «Norsk Aarbok 1932» under tittelen Sigbjørn Obstfelder og nynorsken. Her skriver han: «Alt det som Obstfelder skreiv pá landsmál skulde vore samla i ei bok for seg sjølv. Men det hev til denne tid synt seg vera urád á fá til. Ein gong kjem ho nok. Og vil fá eit sers rom i soga um norsk málreising».n46


    Det ble altså aldri til noe samarbeid mellom Munch og Obstfelder i bokform, men det er ikke dermed sagt at de ikke dro nytte av, og beundret, hverandres kunst. Det var nok dessuten i kunsten at grunnsteinen i deres vennskap lå, og som Hugo Kosterka skrev til Munch: «Jeg seer, at De, højstaerede Herr, og Herr S. Obstfelderer [sic] er beslaegtede Konstsjaele».n47 Stenersen skriver i sin biografi at Munch skal ha sagt at han har latt seg inspirere av flere av Obstfelders dikt, og at «Skrik» var tegnet etter at han hadde lest «Jeg ser»,n48 men enkelte forskere ser det som mest sannsynlig at påvirkningen har gått motsatt vei.n49 Obstfelders beundring for Munchs kunst er for all ettertid bevart i hans essay fra 1896. Her beskriver han hvordan Munchs bilder har fått ham til å forstå kunst, og å se det som noe annet enn kun gjengivelser av synsinntrykk. Han kaller Munch en «poet i farven», og skriver:


    
      Jeg tror, han er enestående til at kunde sige et digt i blotte farver uden hjælp af alt andet, med de enkleste grenselinjer. I billedet «På ligstrå» er det blot to farver mod hinanden, dødssengens blålige, vårens lysegrønne. Men det kan dog gribe som en af hine enkle folkeviser, der melder om død, men har et stev om vår.n50

    


    Obstfelder, som selv var svært influert av musikk i sin egen diktning,n51 trekker nettopp dette frem som et viktig element også i bildene til Munch:


    
      Han synger som lyrikeren lige ud, lar farverne rinde ud efter sine egne love, som bølger og klatter, begrænser dem ikke. Og som lyrikeren ligger han ofte det musikalske nær. Han har malerier, der som symfonier ikke trænger, og ikke må ha titel. (…) Som musikeren har han visse rhytmer, men som han har han også visse akkorder, – nogle dybe blå toner, hvori han gjerne havner, og som gir bunden af hans gemyt.n52

    


    Dette musikalske slektskapet har også blitt påpekt i et brev til Munch fra en svensk beundrer, læreren Kaleb Andersson (1889–1983), som skriver:


    
      Obstfelders böcker och Edra tavlor äro som symfonier stämda i dur men rika på molltoner. Men som en symfonifinal i sig upptar symfoniens olika motiv och så småningom bringar dem till jämvikt, klarhet och ro och låter dem stiga enade och samlade upp i en segrande, jublande toneström, så skapa Ni hos oss en längtan och en «søgen»,n53 och denna vår längtan «og søgen» skall lyfta oss «høiere og høiere», ja så högt att det kommer en tid «da det blir fuld musik for menneske sjelene» – «Da spilles Livets bryllupsmarsch!»n54

    


    Det finnes ingen skriftlige kilder fra Munch selv som sier noe om hans vurdering og oppfatning av Obstfelders diktning eller om Obstfelder som kunstner. Det nærmeste vi kommer er gjennom tolking av portrettene han laget av dikteren, de to litografiene fra 1896, samt en radering fra 1897. I disse portrettene er Obstfelder gitt et intenst blikk, og dette gjelder særlig for «Obstfelder II» i ¾-profil, hvor det lyse hodet strekker seg frem med nærmest kulerunde øyne fra en svart bakgrunn. Obstfelder som seer, trekkes frem i disse avbildningene, og da fremfor alt i denne, som godt kunne stått som illustrasjon til Obstfelders mest kjente dikt:


    
      Jeg ser, jeg ser . . . .

      Jeg er vist kommet paa en feil klode!

      Her er saa underligt . . . .

    


    Den danske kunsthistorikeren Øystein Hjort (1938–2014)n55 har en slik beskrivelse av portrettene i en sammenliknende artikkel over de to kunstnerne:


    
      Munch understreger det grublende og intenst seende (…) og det stirrende blik dominerer det anspændte og følsomme ansigt. Her er Munch også i overensstemmelse med andre samtidige beskrivelser af Obstfelder, hvor det visjonære fremhæves.n56

    


    Det er interessant at Munch, representant for en kunstretning der synssansen er en helt avgjørende betingelse for dens eksistens, trekker frem nettopp denne kvaliteten i Obstfelder, mens Obstfelder på sin side karakteriserer Munch som en poet og lyriker. Man må anta at de to har sett noe sterkt gjenkjennelig i hverandre, kanskje noe som grunnet i felles erfaringer fra en oppvekst preget av sykdom, trange kår og streng, pietistisk gudstron57 og som senere utfoldet seg i et felles kunstnerisk uttrykk og en felles kunstnerisk forståelse.

    Tekstredegjørelse ved Hilde Bøe


    Denne utgaven inneholder de to manuskriptene etter Sigbjørn Obstfelder som befinner seg i Munchsamlingen.


    
      Edisjonsfilologiske og praktiske valg


      Dette er en diplomatarisk manuskriptutgave med faksimiler.


      Teksten er gjengitt diplomatarisk, dvs. slik den faktisk er skrevet og utformet på papiret. Det er ikke gjort rettelser eller endringer, men ev. tekstfeiln58 kommenteres i noter. Alle Obstfelders endringer er transkribert og beholdt slik de står. Det grafiske oppsettet på papiret er forsøkt fulgt og gjengitt.


      Når dette er sagt, må det bemerkes at all transkripsjon og gjengivelse krever en fortolkning av teksten, siden håndskrift kan være svært personlig med tanke på utforming av bokstaver og tegn, og av oppsettet, siden dette kan være både skakt og skeivt. Selv om Obstfelders håndskrift for det meste er enkel å lese (for en som er trent i lesing av håndskrift), vil det være tekststeder hvor man er nødt til å bestemme om noe for eksempel er en e eller en a. Av hensyn til leseren har vi derfor i tvilstilfeller valgt å lese sympatisk. Med sympatisk mener vi at vi transkriberer riktig skrivemåte – det som gir mening ut fra konteksten – selv om bokstaven også kan leses annerledes. Tekstenes oppsett på sida blir i noen grad normalisert siden vi går fra håndskrift til digital gjengivelse hvor det som kodes likt blir seende likt ut. Vi har likevel forsøkt å være tro mot oppsettet i manuskriptene.

    


    
      Manuskriptene som ligger til grunn for utgaven


      To manuskripter er grunnlag for utgaven.




      I

      Det ene manuskriptet er et lite hefte, sannsynligvis en avskrift for sirkulasjon blant venner og bekjente. Heftet utgjøres av ett legg, bestående av sju dobbeltblad, som nå delvis er brukket i falsen. Manuskriptet er jevnt og pent skrevet med blå penn, sannsynligvis i én skriveomgang. Hvert dikt begynner på ny side, og diktene er uten titler. Det er ingen blanke sider.


      Manuskriptet inneholder tjue dikt, hvorav tolv senere inngår i Digte (1893), mens fire først ble publisert etter Obstfelders død – «Cigaretter» i Efterladte Arbejder (1903), «Jeg ber – jeg ber» (under tittelen «Stambogsblad») og «I en eventuel digtsamling –» i Samlede skrifter (1950), og «Sig mig, lille Tulla» i Samlede skrifter (2000).


      Fire digt – «Et digt, som er kvikt», «I saw a lad…», «Af 'Et lyst øieblik'» og «Der dør blomster …» – ble verken publisert i Obstfelders levetid eller senere. Det er dermed første gang de publiseres.




      II

      Det andre manuskriptet er et fragment bestående av et enkelt blad med to prosadikt. Bladet har rivekant både på den ene langsida og den ene kortsida og har følgelig vært en del av et større ark. Det har vært brettet på midten (horisontalt). Det er skrevet med brunsort blekk. Skriften er mer uvøren enn den i det første manuskriptet, og tekstene inneholder flere endringer, både overstrykninger og tilføyelser.


      De to prosadiktene «Bugen» og «Den sortklædte» er begge stedfestet til København og datert oktober 1893. Begge diktene ble publisert første gang i Efterladte Arbejder (1903). Manuskriptets versjon av «Bugen» skiller seg markant fra den senere publiserte, som bl.a. er skrevet i tredjeperson istedenfor førsteperson. Manuskriptets versjon ser derfor ut til å være et tidlig og mindre bearbeidet utkast. Versjonen av «Den sortklædte» ligger noe nærmere den først publiserte, men bærer også preg av å være mindre bearbeidet og uferdig.

    


    
      Kommentarer


      Kommentarene gir forklaringer av og kommentarer til eldre ord, fremmedord, personnavn og andre spesielle ord og uttrykk. Personnavn er kommentert fordi de kan ha en viss tematisk funksjon og fordi de sier noe om navneskikker og -trender i samlingens samtid. Navn på planter er kommentert der navnene ikke antas å være direkte gjenkjennelige og/eller plantene framstår som spesielt betydningsfulle i sammenhengen. De kommenterte ord eller uttrykk (lemma) slutter ved tegnet ] hvorpå forklaringen/kommentaren kommer: lemma] forklaring

    

  


  
    Manuskript I

  


  
    
      [Et digt, som er kvikt]

[1r]

      Et digt, som er kvikt,

      en dans Sanktehans,

      en arm, som er varm,

      er livets vals,

      vals,

      vals!

    

  


  
    
      [I saw a lad in a moonshine’s night]

[1v]

      I saw a lad in a moonshine’s night,

      he danced a reelk1 for the sunny light,

      heigh ho, heigh ho, for miss Tita!


      *


      His eye was so black, so red was his checkk2,

      as brown as a chestnut his sailor’s neck,

      heigh ho, heigh ho, for miss Tita!k3


      *


      From Indialand his vessel came,

      his heart was hot as the southern flame,

      heigh ho, heigh ho, for miss Tita!


      *


      In his cabin down was a sack with gold,

      in his cabin down was a tigrek4 bold,

      heigh ho, heigh for miss Tita!


      *


      Now guess, what to do with the golden bag,

      and tell why the brute his tail does wag,

      heigh ho, heigh ho for miss Tita!

    

  


  
    
      [Brudens blege ansigt]

[2r]

      Brudens blege ansigt

      ser jeg først i flokken,

      kirkens dør står åben,

      salmens toner svinder.

      Kledt i hvide klæder,

      bleg som selve døden

      går hun ind til livet,

      fryden,

      gråden.

      Kirkens dør blev lukket,

      salmens toner blegned,

      vognen rulled bort.


      Men vi, menneskeheden,

      som så, hvor bleg hun var,

      som ikke kjendte hende,

      vi vil stanse og be en bøn:


      Grufulde kræfter, gledens bødler,

      spar hende!

      Lyttende engle, livets alfer,

      vark5 hende!

      Lønlige elskov, lune solskin

      gjem hende!

      Trampende retfærd, strenge love,

      glem hende!


      Brødre og søstre!

      Vi vil synge hver eneste dag

      om solen, som varmer så godt,

      om sneen, som drysser så småt,

      om våren, som kommer derbag.

[2v]

      Ved hendes vindu vi danser,

      binder kranser,

      holder leven,

      vadmￂeￆælsvￂeￆæven,k6

      knytter på

      lykkestrå,k7

      ler, ber:


      Kransen om hendes hår må jo blegne,

      blomsten på hendes bryst må jo dø,

      den friske hud må jo visne,

      og blodet tabe sin glød.


      Men om hendes hår, det må hvidne,

      og øiet må tabe sin glø,k8

      bare ét, bare ét vil vi bé om,

      smilet må aldrig dø.

    

  


  
    
      Jeg ber – jeg ber

[3r]

      Jeg ber – jeg ber

      om en liden vals,

      om en liden vals,

      om en lang vals.


      De lerￂ,ￆ– De ler,

      å så hￂeￆjerteli,

      ja så hjerteli,

      nei så spydigt.


      De erￂ,ￆ– De er

      da en rigtig hex,

      ja en rigtig hex,

      nei en falsk hex.


      De ser – De ser

      så penetrant ud,k9

      så penetrant ud.

    

  


  
    
      [Piger 2]

[3v]

      (Mens hun lyner nedover).


      Gud, hvor vinden er frisk!

      Gud, hvor bølgen den skvætter!

      Gud, så Kathinkak10 er bisk!

      Gud, så tågen den letter!


      (Mens hun ror).


      Brus, brus, min båd!

      Sus, sus, du viftende vind!

      Indimellem skjærene bauterk11 jeg dig ind,

      Brus, brus, min båd!

    

  


  
    
      [Sig mig, lille Tulle]

[4r]

      «Sig mig, lille Tulle,

      hvor er din korset?»


      «Se her, min søde sølvtop,

      se så, det er ret!»


      «Det var nu dit snørliv,

      der er dog vel mer,


      der er dog vel indfor

      noￂ‹…›ￆgen flere klær.»


      «Å, du er dog en smørbuk;

      du burde ha børst.k12


      Du kan vel skjønne,

      at skjørtet går først.»


      «Ja, så tar vi da skjørtet,

      å hal i å dra!


      Så gik da det bæstet.k13

      Hva ska’ jeg nu ta?


      Strømperne nå.

      Med største plæsir!»k14


      «Fødderne indi

      jeg håber, du lir.»


      «Fødderne indi

      er meget små,


      guddommelig skabte,

      tærne derpå!»


      «Tak, tak, min sølvtop,

      jeg gjør resten selv.


      Ikke se på mig, menske!

      ￂsￆSkjønner du vel!


      Sￂåￆe så – er jeg færdig –

      sølvtoppen min.


      Fortæl mig så en skrøne,

      så sovner jeg ind.»

    

  


  
    
      [Piger 4]

[4v]

      Mot vil jeg ha hos min gut,

      men for mig skal han falde,

      min gut skal knuse alle.

      men jeg vil knuse ham.


      Trods vil jeg ha hos min gut,

      men mig skal han lystre,

      udi byen kan han plystre,

      men knæle skal han for mig!


      Barsk vil jeg bli mod min gut.

      Kjæle får han ikke,

      med søde ord bestikke

      sin dronning.


      Hård vil jeg bli mod min gut,

      han må arbeide,

      tungt for å eie

      sin dronning.


      Høit vil jeg hæve min gut,

      fagert ham sadle,

      med hjerteblod ham adle

      til min konning.k15


      Alt vilde jeg gi ham, min gut,

      Kroppen – og selvet

      dø i helved

      for min konning.

    

  


  
    
      [Piger 1]

[5r]

      (Ved vinduet).


      Skoven står og mumler,

      hvorfor mumler den?

      Elven går og nynner,

      hvorfor nynner den?

      Papa sover,

      mama læser.

      Jeg tror, jeg vil ut å ro, jeg.


      (På verandaen). ￂ‹…›ￆFjorden er så vakker!

      Hvorfor længes jeg?

      Der – indunder odden –

      er det dampskib, tro?

      Nestun, – Årvig, –

      Berle, – Tangen.k16 –

      Jeg tror heller, jeg vil ind å spille, jeg.


      (Blader i noterne). Svært såmange drømme,

      hvorfra kommer de?

      Vugges de fra skoven

      hit til Tosseper?

      Tossepeder,

      Tossepeter.k17

      Nei, hvordan er det, jeg sidder og spiller, jeg.


      Gud, hvor det er deiligt,

      det er så deilig.

      Ingen kan da leve

      uden toner lel?

      En og – to og,

      en og tog og.

      Gad vidst, om der er alfer til, jeg.

[5v]

      Dette er jo venstre,

      det må være her, –

      er det det, som banker–

      eller uret, mon?

      . . . En og to og

      en og to og . . .

      Tror sandelig ikke, jeg har noe hjerte, jeg.


      (Ved vinduet). Skoven står og tier.

      Hvorfor tier den?

      Å, her er så ensomt

      her på Furulund.k18

      (Ryggen til pianoet, gjenlukte øine).

      «Fangen – fuglen

      ensom – sidder.»

      (springer op). Jeg holder det ikke ut!

    

  


  
    
      [Cigaretter]

[6r]

      Cigaretter!

      Drømme sig til drømme fletter,

      håb går op i røg,

      løfter gis for spøg.


      Cigaretter!

      Fine, lette, lyse nætter!

      Ordets skudte pil

      smelter her i smil.


      Cigaretter!

      Lat henslængt på taburetten!

      Dragten falder blødt,

      knæet vugger sødt.


      Cigaretter!

      Mørkerøde kabinetter!

      Livets tunge luft,

      livets lette duft!


      Cigaretter!

      Lønlig vemod dufter gjætter,

      klær det ind i slør,

      sølvblegt, mens det dør.


      Cigaretter!

      ‹Løsner›Hemmelige blikraketter

      mørket spruter ud,

      lyserøde bud!

    

  


  
    
      [Faen i støpejernssøilerne!]

[6v]

      Faen i støpejernssøilerne!k19

      Faen i støpejernssøilerne!

      Sss – for en himmelsk slap-hed,

      deilig – slapphed.

      (Vivace marcato)k20 Rødt i det grønne, grønt i det røde,

      grønt i det grønne!

      Vederlagskræfterne?!k21


      Faen i vederlagskræfterneￂ,ￆ!

      ￂfￆFaen i vederlagskræfterne!

      Det kvindfolk, som går derborte,

      har hun sorg?

      Hun skal klæ sig i blåt, blåveisblåt,

      hatten ranunkel!k22

      ￂFￆValsekiplagerne?!k23


      Faen i valsekipp-lagerne!

      Faen i valseki-plagerne!

      Jeg har sølv i lommen,

      hundrede kroner!

      (Indåndende). Varme å – – blomster å – – parasoller å – –

      Opvarter,k24 en seidel!

      Hul midt på strømperne?


      Faen i hullet på strømperne!

      Faen i hullet på strømperne!

      (jublende) Jeg har sol, jeg har skygge!

      – hele verden –

      (indåndende). Skulde bare hat – en liden, rødklædt

      blond kjærest – –

    

  


  
    
      [Al skabningen sukker]

[7r]

      Al skabningen sukker.


      Bævendek25 spørger det,

      bølgende hvisker det.

Fuglene klynger sig sammen,

      læser hinandens øine.

      Og vesterfra

      ror vinden så tungt,

      og østerfra

      banker søens pulse.


      Skabningen lider.


      Blomsterne ved furuens fod

      skjønner det ikke.


      Bække – og elve – strø iler, – hvorhen?


      Mand mødes med mand?

      Hvem er du?


      Kvinder føder

      og dør.


      *


      Hvor veiene træffes,

      står det hvide kors,

      med slør over

      af «blodsdråber.»n59 k26


      Der ligger en kvinde på knæ:


      O lær mig, o lær mig,

      du hvide kors,

      elskov.

[7v]

      Jeg har spurgt trostene,

      men de ser bare trist på mig,

      og jeg har set på roserne,

      nåår de rødmer.


      Og jeg har spurgt alle,

      allesammen,

      men ingen vidste det,

      ingen vidste det.


      Og jeg kom dybt ind i skoven

      til en gammel bramin.k27

      Han var så vis.

      Hans skjæg var så hvidt.


      « «Kjærlighed» – den kjender ingen,

      «længsel» – den kjender alle.

      Thi al skabningen sukker –

      og er sammen i smerte.»


      *


      Korset var så hvidt,

      dråberne blodrøde,

      den ringe kvinde,

      o hun var så trist!


      *


      Al skabningen jubler!

      Thi vatten gik.

      Og kjærligheden, den kommer.

      Kommer i sommer!

      i morgen! i aften!

      kommer med engle!

      med verdens-kor!

    

  


  
    
      [Jeg vil tumle mig i toner]

[8r]

      (forte) Jeg vil tumle mig i toner,

      jeg vil dundre med kanoner,

      jeg vil plyndre alle paver,

      jeg vil tyne alle trￂavￆynaver,

      jeg vil kvæle alt, som knæler,

      jeg vil ffstikke med en – hys!


      (piano) – – Hys!

      Der var noget indi mig selv,

      som klatred.

      Der var en stor tjørnehækk28 indi mig selv,

      som lukked for den sovende dame.

      (forte) Hvem klatrer i min tjørnehæk?

      Hvem plukker mine roser?

      Jeg ser dig – din usle hund!

      Vilde du – rane – den hellige taushed

      (piano) – – derinde


      Hys!

      Det spiller.

      Der drar et spillende tog rundt –

      med fakler,

      rundt tjørnehækken.

      (heftigere) Får De lov til at spille?

      (piano) Å ja – de må få lov –

      en liden stund.


      Er der damer?

      Damer med slæb er der.

      Får bare se dem i ryggen.


      Å nei – det er jo feil –

      de er jo nakne –

      (forte) spildrene nakne –


      (piano) ah, så søte de er,

      ah, se den sorte der [8v]

      Kom ut kjære,

      kom ut åg bli kjøt og blo.

      fortissimo) Ut! (Horer og) tøser!

      Jeg vil ha dere ut!

      (Piano) Såh! – nå er der ro i min have.

      Nu er der bare en,

      og hun sover,

      og hende kjender jeg ei selv.

      Men hun er ren.


      Hendes hud, den er bygget af æbleblomstens blade,

      hendes blod er brygget af vårnatvinens skum,


      hendes nerver er tvundne af lysets engle,

      hendes muskler er spundne af sorgens bløde



      uld,


      hendes legem er sigtetk29 af den store Satan,

      hendes sjel er digtet af Gud selv.


      Ingen må komme ind i min have!

      Først engang,

      når jeg har badet mig i Ganges’ flod.

      Tør jeg. Se hende. Vække hende.

      (Fortissimo) Da

      (jublende) vil jeg tumle mig i toner

      og dundre med kanoner

      og plyndre alle paver

      og pyne alle trￂavￆyner

      og kvæle alt, som kvæler.

    

  


  
    
      [Væv mig en kåbe, som rødmer]

[9r]

      Væv mig en kåbe, som rødmer,

      spind den af tåge, knyt den af stråler,

      dyp den i nellikeblod.


      Væv mig en kjole, som skjælver,

      aspebladvævet, dugperleknappet,

      heftet med spindelvævtråd.


      Sy mig et belte, som funkler,

      lokkende lygtmænd,k30 hoppende ildblus

      funkle på himmelblå grund.


      Sy mig så noget, der hvisker,

      smilende spænder, sommerfuglvinger,

      lekende kolibrisko.

    

  


  
    
      [I en eventuel digtsamling –]

[9v]

      I en eventuel

      digtsamling –

      vil jeg ikke ta med

      både stort og småt,

      når det blot er godt,

      sletikke!


      I en eventuel

      digtsamling –

      vil jeg ikkunk31 ta med

      – ruskende, ravgale påfund,

      dillede tossete tanker,

      smilende, smigrende smil!


      Alt alvor

      være banlyst

      fra versene mine.


      Al moral,

      kirkestil,

      fanden i vold!


      Naturalismen

      skiter jeg i

      – foreløbi.

      Den store Georgk32

      i Kjøbenhavn –


      Jeg kaster ei perler for kritici!

[10r]

      Jeg kaster de runer over spange,

      for skjønne damer,

      for hvite kvinder,

      for blussende kinder,

      for tændende kys!


      Jeg kaster de jublende rhytmer

      for gale bohemer,

      for sekstenårsjenter,

      for lønlig forlibte,

      for brændende vin!


      Jeg kaster de kvidrende triller,

      jeg drømmer de sarte drømme,

      jeg ligger på knæ for roser

      i sol.


      Jeg synger om reisende stråler,

      jeg lytter til sjelenynnen,

      jeg ber for os alle om latter

      i sol.

    

  


  
    
      [Der blinker ei stjerner]

[10v]

      Der blinker ei stjerner i skove.

      Der gives ei alfer, som sove.

      i roseseng.


      Der drysser ei guld over bølge.

      der glider ei fruer, som dølgek33

      den hvide blu.k34


      Der ligger ei lyttende huldre,

      der glimter ei bølgene skuldre

      i moseseng.


      Der stiger ei hviskende drømme,

      og elskende engle ei svømme

      på hvælvet hav.

    

  


  
    
      [Jeg skulde så gjerne, min terne]

[11r]

      «Jeg skulde så gjerne, min terne,k35

      (Ved døren) min sødeste, rødeste terne,

      men nei, – ja nei

      – jeg tør det ei.»


      «O jo, o jo – o

      o jo, o jￂaￆo!

      Jeg skulde så gjerne, min stjerne,

      dig holde om halsen,

      dig varme ved barmen

      dig bysse og kysse,

      det skulde din terne så gjerne,

      og vugge dig blødt

      og hviske så sødt,

      med ￂmￆnavne så milde og ømme,

      dig nynne så stille i drømme,

      det skulde så gjerne din terne.»


      «O nei – ja nei,

      jeg tør det ei.»


      «Er du ræd mig?

      Er du bange

      å bli fange

      i sange

      og lange

      kys?»


      «Jeg er ræd for at synde!»


      – «at synde?»


      «Din hvide ynde

      og nattens ro,

      dit sorte øie,

      dit favntags køie

      mit blod!»

[11v]

      «Så synd!

      Så ta mig!

      Min hvide ynde den skjænker jeg dig,

      mit runde legem jeg lænker til dig,

      mit sorte øie skal vinde dig,

      mit bløde hår skal binde dig.

      Kyssene ilder dig op!

      Barmene tænder din krop!



      Men gå ei fra mig!»


      (‹Hen› for sig) «Å dit øie, det drar, det drar, –

      og som dine læber vugger,

      så vugger mit blod–


      en to, en to, vugger dine læber,

      vugger mit blod–


      (nærmer sig) og dine blikke!

      ja nei – tør ikke, ikke!

      dine rasende, søte blikke,

      dine hviskende, tiskende ord.

      Og den hvide hud derinde –


      si måk36


      (ved knapperne)

      dette hvide herinde,

      dette svalende linde,k37

      dette myke, som er kvinde,

      under livets for.


      Tys – du er ikke ræd?

      nei du er ikke ræd.


      Bare en, ￂBￆbare en eneste en,

      bare en eneste liten en,

      Der – der – det hvite,

      dette blændende rene hvite,

      en liden bitte strime,

      som en blinkende elv af livet,


      du er ikke ræd?

      du tier –

      dine læber bæver –


      / – – Vær ikke ræd! – – –

    

  


  
    
      Af «Et lyst øieblik.»

[12r]

      Jeg må ut!


      Der må ryddes op i verden! Alle

      prester må dø – De skamskjændte

      hende. Den rene, kyske lilje.


      Er jeg gal? Hvem siger, jeg er

      gal? Hvem har ret til at behand-

      le mig som gal?


      Har ikke jeg eiet et klenodie,

      som alle misundte mig? Har

      ikke jeg været større end alle kon-

      ger og præsidenter og Rothschilder?k38

      Har ikke jeg eiet et legeme, et le-

      vende legeme?


      – – – – – – – – – – –


      Brud! Hun var min hvide nattens

      brud! Vi holdt vort bryllup om nat-

      ten i båd! Og langt borte var

      Messina!k39 Og de hvide kordrenge med

      flagrende fakler! Og den mumlen-

      de halvgale prest; det var jo som

      en sagte tryllesang.


      – – – – – – – – – – –


      Forresten!


      Det var kanske bedst, det gik, som

      det gik. Liljer skal knække, skal træs

      på. De er dertil skabte. Stolte heste

      skal bøies, ranke rygge skal krummes

      – sorte hår skal bleges.

[12v]

      Når man et øieblik sætter sig på

      Vorherres ophøiede og ædle, vel be-

      grundede standpunkt, da forstår

      man mange ting bedre, man lar

      mange unødige, hadske ord fare,

      mange storme lægger sig.


      – – – – – – – – – – –


      Faen så vittig jeg er ikveld.

      Å den helvedes vogter, nu har

      hun glemt at bytte vand i karaf-

      fen.


      De får betaling, De får drikkepen-

      ge, like sjuskete blir de. Utak-

      nemmelighed, plebsensk40


      – – – – – – – – – – –


      Gauk! faen til spik, Gauk midt

      på natta.


      – – – – – – – – – – –


      Natten. Nu begynder den. Og min

      sjel omtåges mere og mere, om-

      hylles for hver nat, lindere,

      klammere, af en fugtig, kold tåke.

      Inde i mit sind dør mangt;

      inde i mit sind – blegner blomster.

      Å ogjeg var en gang rik og rank,

      jeg var en gang klar, al dag en

      mægtig klarhed – – – –

      – – – – – – – – – –

    

  


  
    
      [Bare en liden vise om du og jeg]

[13r]

      Bare‹n› en liden vise om du og jeg,

      eller om dagene, som gik da,

      dengangen,

      eller om værelset, hvor de gik,

      og væggene, de grønne, du vet,

      og skymre luften derborte.

      Jeg – jeg – holdt så af dig,

      og det var så underligt.


      Vi sat sammen i røgskyer,

      vi drømte sammen om livet.

      Den rigere sjel, som fremtiden fængsled

      hadde jeg,

      det gladere hjerte, den varmere puls

      hadde du.


      Du kom til å skjønne,

      hvordan jeg var, ja hvordan jeg var,

      ikke mit blod kunde bruse,

      men min sjels blade–

      å min sjels blade, de kunde visne.


      Så sat vi sammen i duftskyer

      og slik fin, fin drøm,

      drøm, livsundren.


      Hør!

      Du hører det.

      En uendelig lang stribe

      som vi ikke kan se begyndelsen på

      og ikke enden på,

      og sol skinner på –

      stjerner ruller, og bølger svinger –

      der, hvor den ene er nu,

      var den anden –

      hver har om sig en strålende klædning



      en strålende æther

[13v]

      en livsæther,

      som den livsbølge lever i,

      og som svinger om den,

      bugtende tog og dansende skarer af


      levende celler,



      livet,

      går – indi os – forbi.

      – Vi sat der såmange gange,

      såmeget var der, vi talte om,

      såmange længsler vi havde,

      kvinder vi vilde kysse,

      der var såmeget skjønt til,

      vi begge vilde be til.


      – Så havde jo vi derborte

      andre tanker end de vittige hoder,

      et samfund for os selv.


      Og derfor

      kommer vi til at huske imellem,

      nogle dage, som gik,

      stunder, vi levet sammen.

    

  


  
    
      [Helga!]

[14r]

      Helga!k41

      Hun har såne lyse øine!

      Klædt – går hun i sort.

      Blikket stråler tusende løgne,

      Let – så let!

      Så dansed hun bort!


      Helga!

      Hun har såne mørke øineￂ,ￆ!

      sorte, berusende løgne.

      Kan hun fanges?


      Jeg tror, hun er glad,

      gladere end jeg,

      jeg vilde se hende da,

      når hun jubled,

      jeg tror, hun er varm,

      varm for det vakre,

      jeg tror, hendes arm

      er svært trygg!


      Nu er hun færdig,

      rød og hed!

      Nu stryker hun håret tilbake!

      Var dansen deilig?

      Var hjertet med?


      Hun er endnu alene,

      – å, det ￂ‹…›ￆduggede blik! –

      som en sjel, der skuer

      regnbuer

      mellem menneskenes ord,

      mellem blikkenessmilenes luer.

    

  


  
    
      [Der dør blomster i mit sind]

[14v]

      Der dør blomster i mit sind, ja

      der dør blomster i mit sind, ja

      der dør blomster, dør.


      Kom jeg engang ud herfra, hvad

      vilde så verden være? Vi er jo selv

      verden. Verden er, som vi er. Det

      er speilreflexion.


      Nat! Du er bange for mig!

      Du er bange for den eneste fornuf-

      tige her i huset. Hvide nat!

      Har du din jomfrudom?


      Nat! Du har stjålet. Derfor

      går du og lurer i mørke. Du

      har stjålet den hvide svane. Du

      har stjålet den mægtige klarhed.


      Nat! Du har røvet. Du har

      røvet min forstand.


      Nat! Vorherre er i skyerne.

      Er du ræd?

      – – – – – –

    

  


  
    Manuskript II

  


  
    
      Bugen.

[1r] k42

      Kjøbenhavn Oktober 93


      «Kvæl mig», hvisker hun; – en hvisken som

      den hede vinds fra den sorte afgrund.

      Og der blir en lang mathed, og en pause

      af deilighed og et mørke, som dulmer, og de to

      øine med det ny i.

      Men med engang springer hun op og rul-

      ler op gardinet, og hun er nøgen.

      Herinde er natten, derude dagen. På

      kvindens ‹bu› svulmende bug falder morgenens lys.

      Det høie, hvide mellem natten og dagen,

      er det min hustru? Bærer din hede bug mit

      barn?


      «Ud forbandede.»


      – – Og jeg lusker afsted, i den kolde

      grålysning, ned mod bryggerne. Fiskeådslernek43

      stinker. Mit ansigt møder mig i det grøngrå

      vand. En idiots ansigt.

      Slumrer mit barns spire i den svulmende,

      dampende bug?

    

  


  
    
      Den sortklædte.


      Kjøbenhavn Okt. 93


      Jeg vandrer nedad den øde gaden. Jeg lister

      mig langs husenes vægge.

      Følger der nogen mig? Lister det sig nogen

      langs væggene med ludende hode? Som jeg selv

      Jeg vover ikke at se mig om. Her er

      bælgmørktￂ,ￆ. ￂmￆMit hjerte begynder at banke.

[1v]

      Jeg hører en hvisken: «Mand!» Jeg føler kvin-

      deklæder streife mig. Jeg ser ikke op, og dog vet

      jeg at de er sorte.

      Og jeg vet, at det er en jomfru, og jeg

      vet at hendes bryst bølger.

      Hun griber min hånd, hendes hånd

      skjælver. Men hun bøier sig mod mig og støtter

      sig op til mig og hvisker: «Mand!.»

      Vi går ind mellem noget mørkt, sort,

      måske tømmer og tønder og skrammel, vi går opad mange trapper og vi

      kommer ind under et tagvindue.

      Hun tar af sig sløret. Jeg ser for-

      underlig store øine. Hun knapper op sit

      liv, hendes hænder skjælver

      «Se!» siger hun. «Er det vakkert?»

      Og hun klynger sig op til mig, og

      hun stryger hen ad mit ansigt, min hals,

      mit bryst, mit hele legeme, blødt, vart.

      Og hendes hånd fortæller mig at hun

      er blind.

      k36. må] (v., pres. av maatte), kunne, kan.
    


    
      k37. linde] (adj., lind), linn, 'lett', 'forsiktig'
    


    
      k38. Rothschilder] Rothschild: familie fra Frankfurt som på 1800-tallet var blant Europas rikeste og mest innflytelsesrike bankiere, se en.wikipedia.org/wiki/Rothschild_family
    


    
      k39. Messina] by i Italia, tredje største by på øya Sicilia

